CELEX: 62019TN0561
Language: da
Date: 2019-08-13 00:00:00
Title: Sag T-561/19: Sag anlagt den 13. august 2019 — Lípidos Santiga mod Kommissionen

30.9.2019   
            
            
               DA
            
            
               Den Europæiske Unions Tidende
            
            
               C 328/73
            
         
      Sag anlagt den 13. august 2019 — Lípidos Santiga mod Kommissionen
      (Sag T-561/19)
      (2019/C 328/81)
      Processprog: engelsk
      
         Parter
      
      
         Sagsøger: Lípidos Santiga, SA (Santa Perpètua de Mogoda, Spanien) (ved advokat P. Muñiz Fernández)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Artikel 3 i Kommissionens delegerede forordning (EU) 2019/807 af 13. marts 2019 om supplerende regler til Europa-Parlamentets og Rådets direktiv (EU) 2018/2001 for så vidt angår fastsættelse af råprodukter med høj risiko for indirekte ændringer i arealanvendelsen, for hvilke der er konstateret en betydelig udvidelse af produktionsarealet ind på arealer med stort kulstoflager, og certificering af biobrændstoffer, flydende biobrændsler og biomassebrændsler med lav risiko for indirekte ændringer i arealanvendelsen samt bilaget hertil annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Det første anbringende om, at Kommissionens samlede tilgang, hvorefter palmeolie kvalificeres som et råprodukt med høj risiko for indirekte ændringer i arealanvendelsen, er uforholdsmæssig.
               
            
                  2.
               
               
                  Det andet anbringende om, at Kommissionen foretog en åbenbart urigtig vurdering ved at beslutte, at palmeolie er et råprodukt med høj risiko for indirekte ændringer i arealanvendelsen, uanset hvor det stammer fra.
               
            
                  3.
               
               
                  Det tredje anbringende om, at kriteriet for at kvalificere palmeolie som et råprodukt med høj risiko for indirekte ændringer i arealanvendelsen indebærer forskelsbehandling.
               
            
                  4.
               
               
                  Det fjerde anbringende om, at Kommissionen ikke foretog den nødvendige vurdering af virkningen, inden den vedtog den anfægtede forordning.
               
            
                  5.
               
               
                  Det femte anbringende om, at Kommissionen ikke anførte begrundelsen til støtte for oprettelsen af den formel, der blev anvendt til at beslutte, at palmeolie er et råprodukt med høj risiko for indirekte ændringer i arealanvendelsen.